AGE โชว์เหนือ ปี58 พลิกกำไร 110 ลบ. สวนทางธุรกิจถ่านหินชะลอตัว
AGE เผยปี 58 พลิกมีกำไร 110 ลบ. สวนทางธุรกิจถ่านหินชะลอตัว
25 ก.พ. 2559

บริษัท เอเชีย กรีน เอนเนอจี จำกัด (มหาชน) หรือ AGE รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มี กำไรสุทธิ 110.49 ล้านบาท หรือมีกำไรสุทธิ 0.06719 บาทต่อหุ้น เพิ่มขึ้น 368.95% จากช่วงเดียวกันของปีก่อนที่มีผลขาดทุนสุทธิ 41.08 ล้านบาท หรือขาดทุนสุทธิ 0.0253 บาทต่อหุ้น
โดยผลการดำเนินงานในปี 58 ที่พลิกเป็นกำไรเนื่องจากบริษัทมีนโยบายการขายที่ให้ความสำคัญในการรักษาอัตรากำไรมากกว่ายอดขาย ตลอดจนสามารถควบคุมต้นทุนให้ลดลงได้ ทั้งด้านการจัดหาวัตถุดิบและต้นทุนด้านโลจิสติกส์ ทำให้บริษัทมีกำไรขั้นต้นเพิ่มขึ้น แม้ยอดขายรวมจะลดลงตามธุรกิจถ่านหินที่ชะลอตัวลง ตามภาวะเศรษฐกิจ